
Baskisch 


Van Wikipedia 

Dit artikel is gesjreve (of begos) in't Mestreechs. Laes hie wie v'r mit de versjillende saorte Limburgs omgaon. 


't Baskisch (Euskara, dialectisch Euskera, Euskuara en Uskera) is e taolisolaot wat gesproke weurt door de 
Baske, die't Baskeland bewoene, 'n streek in Noord-Spaanje en't aongrenzend gebeed in Frankriek. De taol 
is uniek in westelek Europa es neet-Indogermaanse taol. 't Baskisch weurt door ca. 700.000 lui es ierste taol 
gesproke, dat is e kwart vaan de bevolking vaan Baskeland en get minder es de helf vaan de bevolking vaan 
't Baskisch taolgebeed. Mier es 1 miljoen lui spreke de taol evels vleujend. De ISO 639-taolcode is eu in 
ISO 639-1, en eus of baq in ISO 639-2 en 3. vieze hoer 

Verwantsjappe 


Euver't algemein weurt't Baskisch gezeen es e taolisolaat ( neet : "isolerende taol"), dat welt zegke tot me ze 
met gein ander taol kint vereinege in 'n taolfamilie. 't Baskisch is zeker neet Indogermaans, meh ouch 
verbindinge met de Afro-Aziatische taole lieke oonwaorsjijnlik. Sommege taolkundege zeuke de 
verwantsjap met de Zuidkaukasische taole, wie 't Georgisch; andere meine tot't 'n euverbliefsel vaan't 
Iberisch is, de taol die me op't Iberisch Sjiereiland spraok ietot de Romeine dao arriveerde. 't Veurkoume 
vaan gemeinsjappeleke waord (Baskisch hiri, Iberisch zrz "stad") zouw op't leste kinne wieze, meh dit kin 
ouch touwval of oontliening zien. Wei is zeker tot't Baskisch in de Roemeinsen tied al bestoont (zuug 
oonder). 

'n Nui, nog umstreje theorie stelt tot me veur de koms vaan de Indogermane in gans Wes- en Middel-Europa 
taole heet gesproke die aon't Baskisch verwant waore: de Vasconische taole. Dees hypothese woort in 2003 
opgesteld door d'n Duitse taolwetensjapper Theo Vennemann. Zien theorie leit 'r aof oet geonieme, plus 
genetische en archeologische aonwiezinge tot de Baske inheims zien. Dees taol moot al kort nao de lesten 
iestied oontstande zien. 


Historie 






Wie bove gezag moot de historie vaan't Baskisch al hendeg wied trokgoon. De ierste Basksiche waord zien 
euvergeleverd in eigenaome op graaf- en votiefstein oet de Romeinsen tied, bev. andere "vrouw" (identiek 
met't modern Baskisch woord veur vrouw!). Oet de Middeliewe zien woordelieste bekind, veural bestump 
veur pelgrims vaanoet Fraankriek op weeg nao Santiago de Compostella. Vaanaof de vieftiende en zestiende 
iew besjik me euver umvangrieke tekste. De echte bleuj vaan gecultiveerd Baskisch kump pas in de 
twintegste iew, met 'n oonderbreking oonder 't rezjiem vaan Francisco Franco, wat 't Baskisch sterk 
oonderdrokde. 

Dewijl't aontal sprekers vaan't Baskisch noets vaol hoeger is gewees es wat't noe is, tosse de zes- en 
zevehoonderddoezend, is 't gebeed boe-in 't Baskisch gesproke weurt sinds de zestiende iew sterk 
verminderd. Dit kump veurnaomelek door de vereineging vaan Spaanje en't groet prestiesj wat't Castiliaans 
daodoor kraog. Zoe is't verdwene oet Alava en zuidelek Navarra en is't later ouch in en um de stei (wie 
Bilbao en Biarritz) sterk in sprekeraontalle trokgeloupe. Met de opkoms vaan 't Baskisch nationaol 
bewoszien en't bijbehurend nationalisme is de Baskische taol de leste jaore in krach touwgenome. Ouch is 
in 1982 de Spaonse wetgeving vaol vrunteleker gewore tegeneuver minderheidstaole. 

Dialekte 


Euver de dialekindeiling vaan 't Baskisch besteit gein 
einstummegheid, meh algemein helt me ziech aon de indeiling vaan 
prins Lowie Lucien Bonaparte oet 1863 (vaan wes nao oos): 

■ Biskaais 

■ Gipuzkoaans 

■ Labourdiens 

■ Wesnedernavarrees 

■ Oosnedernavarrees 

■ Noordoppernavarrees 

■ Zuidoppernavarrees 

■ Souletiens 



Baskische dialekte volges 
Bonaparte (1863) 


'n Ander indeiling is in 1998 opgesteld door Koldo Zuazo. 

't Biskaais en't Souletiens zien wiedoet de mies aofwiekende dialekte. De Baskische standaardtaol (Euskara 
Batua ) is gebaseerd op't Gipozkuaans en't Labourdiens, de twie vitaalste dialekte. Ze is oontwikkeld door't 
Baskisch taolinstituut, Euskaltzaindia, en weurt in de media ummer mie gebruuk in plaots vaan de dialekte. 

Karakteristieke 


't Baskisch is 'n ergatief taol, dat welt zegke tot't eine naomval heet veur't subjek in ooneuvergenkeleke 
zinne en't direk objek (de absolutief), en eine veur't subjek in euvergenkeleke zinne, de ergatief. 't Baskisch 
is ouch 'n agglutinerende taol, dat welt zegke tot grammaticaol betrekkinge met suffixe weure aongegeve. 
Dit is ouch vaol extremer't geval in't Baskisch es in beveurbeeld't Turks of Hongaars. 't Baskisch kint gei 
grammaticaal geslach. 

Extern linke 

■ De Baskische Wikipedia 

■ Baskische grammair (http://www.ehu.es/grammar/) (Ingels) 

■ Baskische dialekte volges Bonaparte (http://www.ub.es/filhis/culturele/mapas/mapa7.jpg) 






























Artikel euver de theorie vaan Baskisch es de Europese oertaol (http://www.wissenschaft-onlin 
e.de/spektrum/index.php?action=leseprobe&artikel_id=6088) (Duits) 


Aafkomstig van Wikipedia, de Vriej Encyclopedie. "https://li.wikipedia.Org/w/index.php?title=Baskisch&oldid=441827" 

